Cana, sən candan nə kim, gəlsə cigərlər ağrımaz
Canə sən candan nə kim gəlsə cigərlər ağrımaz,  
Həq bilir, bir zərrə neştərdən damarlar ağrımaz

Şəha, mehrindənmidir, ya aşinalıqdanmıdır,
Cismimi sər ta qədəm min gəz yararlar ağrımaz

Zahidin əfsanəsindən soydular nahaq məni,
Həq bilir səndən şəha, sahib nəzərlər ağrımaz
 
Şişəmi çün daşə çaldım, həqqi izhar eylədim,
Çeşmi-əhvəl ağrıdan arifbəsərlər ağrımaz

Zahidin bir barmağın kəssən dönər həqdən qaçar, 
Gör bu gerçək aşiqi sərpa soyarlar ağrımaz

Cəhli-namərdin qaçan meydan günündə yeri var,
Ər bilir meydan qədrin kim, qədərlər ağrımaz

Soyun, ey murdar sallaxlar, Nəsiminin tənin, 
Bunca namərdi görün, bir ər qıyarlar ağrımaz
Qitələr